REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA RUDE

Rude 93, Samobor

ŠKOLSKI ODBOR

KLASA: 003-06/20-02/32

URBROJ: 238/27-16-20-1

Rude, 26.10.2020.

ZAPISNIK

s 52. sjednice Školskog odbora Osnovne škole Rude održane 23. listopada 2020. godine s početkom u 18.00 sati u prostorijama Osnovne škole Rude

Prisutni članovi Školskog odbora: Jasmina Romić, Božica Grgečić, Lucijana Obraz, Helena Lehpamer, Hrvoje Štibohar

Odsutne: Zvjezdana Planinčić, Anita Marinić Petrić, opravdano

Ostala prisutna: Snježana Hofer

Zapisničar: Domagoj Subašić

Predsjednica Školskog odbora Jasmina Romić pozdravila je sve prisutne i konstatirala da sjednici prisustvuje dovoljan broj članova Školskog odbora da se mogu donositi pravovaljane odluke te je predstavila novog člana Školskog odbora, gospodina Hrvoja Štibohara, iz reda učitelja, na vrijeme do isteka mandata članova ŠO, imenovanog na elektronskoj sjednici Učiteljskog vijeća održanoj dana 29.9.2020. godine temeljem odluke o razrješenju i imenovanju člana ŠO OŠ Rude.

Predsjednica Školskog odbora predložila je sljedeći dnevni red:

1. Verifikacija zapisnika s 51. sjednice Školskog odbora
2. Obavijest o odabiru ponude za taksi prijevoz dviju grupa učenika s posebnim potrebama
3. Otvaranje prijava pristiglih na natječaj za imenovanje ravnatelja/ice škole i koji su ponude dostavili u propisanom roku
4. Utvrđivanje kandidata koji ispunjavaju uvjete natječaja za ravnatelja/icu škole i koji su ponude dostavili u propisanom roku
5. Upućivanje liste kandidata Učiteljskom vijeću, Skupu radnika i Vijeću roditelja na donošenje stajališta u postupku natječaja za imenovanje ravnatelja škole
6. Razno

Dnevni red je jednoglasno usvojen.

**Ad-1 Verifikacija zapisnika s 51. sjednice Školskog odbora**

Zapisnik s 51. sjednice Školskog odbora održane elektronskim putem 14. listopada 2020. godine jednoglasno se prihvaća.

**Ad-2 Obavijest o odabiru ponude za taksi prijevoz dviju grupa učenika s posebnim potrebama**

Predsjednica Školskog odbora konstatirala je da je utvrđena potreba taksi-prijevoza za učenike s posebnim potrebama koji se u školskoj godini 2020./2021. školuju u posebnim razrednim odjelima OŠ Rude.

4.9.2020. formirano je Povjerenstvo o potrebi taksi-prijevoza za učenike s posebnim potrebama (Odluka Povjerenstva sastavni dio zapisnika) te je na temelju provedenog postupka jednostavne nabave s namjerom sklapanja ugovora za predmet nabave usluge taksi-prijevoza 7.9.2020. odaslana ponuda za Taksi prijevoz dviju grupa učenika s posebnim potrebama na tri adrese (Taksi Koščica – obrt za prijevoz iz Ruda, Taksi služba Crnjak, Hrastina i MR Print-obrt za usluge prijevoza i ostale usluge, Zagreb.

Zaprimljena je samo jedna Ponuda i to: MR Print-obrt za usluge prijevoza i ostale usluge, Zagreb, od 8.9.2020. te se temeljem zapisnika o otvaranju, pregledu i ocjeni ponuda od 23.9.2020. predlaže Školskom odboru OŠ Rude da prihvati ponudu MR Print-a obrt za usluge prijevoza i ostale usluge (sastavni dio ovog zapisnika).

Jednoglasno je odabrana ponuda izvršitelja (MR Print-obrt za usluge prijevoza i ostale usluge) po cijeni od 1.170,00 kuna po danu s PDV-om, što bi za razdoblje od 138 nastavnih dana (počevši od 4.11.2020.) u školskoj godini 2020./2021. iznosilo 161.460,00 kuna s PDV-om.

Zadužuje se vršitelj dužnosti ravnatelja gospodin Miroslav Fresl nakon pribavljene prethodne suglasnosti Ministarstva znanosti i obrazovanja, sklopiti ugovor za predmet nabave usluga taksi-prijevoza za dvije grupe učenika s posebnim potrebama s navedenim izvršiteljem.

**Ad-3 Otvaranje prijava pristiglih na natječaj za imenovanje ravnatelja/ice škole i koji su ponude dostavili u propisanom roku**

Predsjednica Školskog odbora izvijestila je prisutne da je natječaj za imenovanje ravnatelja/ice Škole objavljen u Narodnim novinama i na stranicama Škole dana 7.10.2020. Natječaj je bio otvoren zaključno do 15.10.2020. Na natječaj je prispjela jedna ponuda i to:

1. Prijava Andreje Kadić: prispjela u roku - 15.10.2020.

Uz prijavu priloženi sljedeći dokumenti: prijava na natječaj – vlastoručno potpisana, životopis – preslika, domovnica – preslika, diploma o stečenoj stručnoj spremi – preslika, potvrda poslodavca o stažu osiguranja u odgojno-obrazovnim poslovima u školskoj ustanovi – izvornik, potvrda HZMO o podacima o stažu – izvornik, dokaz o položenom stručnom ispitu – preslika, uvjerenje suda da se protiv kandidatkinje na vodi kazneni postupak – izvornik, program rada za mandatno razdoblje 15.10.2020. – 15.10.2025. te dokaz o dodatnim kompetencijama: potvrda Centra za strane jezike Samobor – izvornik, 1 bod.

**Ad-4 Utvrđivanje kandidata koji ispunjavaju uvjete natječaja za ravnatelja/icu škole i koji su ponude dostavili u propisanom roku**

Nakon što je prijava otvorena i razmotrena, Školski odbor je jednoglasno donio sljedeći

ZAKLJUČAK

Školski odbor utvrđuje:

1. da je prijava na natječaj za imenovanje ravnatelja/ice Škole dostavljena pravodobno
2. da prijavljena kandidatkinja Andreja Kadić ispunjava uvjete po raspisanom natječaju za imenovanje ravnatelja/ice

**Ad-5 Upućivanje liste kandidata Učiteljskom vijeću, Skupu radnika i Vijeću roditelja**

Školski odbor u postupku za imenovanje ravnatelja/ice škole temeljem čl. 127 Zakona o odgoju i obrazovanju u osnovnoj i srednjoj školi i čl. 62 Statuta OŠ Rude jednoglasno je donio sljedeći:

ZAKLJUČAK

Prijava kandidatkinje prijavljene na natječaj za imenovanje ravnatelja/ice Škole za koji je Školski odbor utvrdio da ispunjava propisane uvjete za imenovanje ravnatelja/ice Škole, dostavljaju se tijelima: Vijeću roditelja, Skupu radnika i Učiteljskom vijeću, ovlaštenim za donošenje stajališta o kandidatima čija se prijava dostavlja.

Prijava kandidatkinje koja se dostavljaju tijelima iz st.1. ovog zaključka:

1. Andreja Kadić

Sjednica je završena u 18.45 sati.

**Zapisničar Predsjednica Školskog odbora**

**Domagoj Subašić Jasmina Romić**